Тиквен пай с пюре от кестени ♥ pumpkin pie with chestnut puree
### Празнувате ли Хелоуин? Ние – да! Поне през последните няколко години. Още в началото на Октомври, кроим планове какви ще са костюмите, бисквитките, как ще се казва тиквения ни фенер и кого точно ще изплашим. Особено ударен е уикенда преди празника - украсяваме и творим, и пак украсяваме, и пак творим. Хлапетата тръпнат в очакване и броят дните до въпросната нощ. Е, знам че празника не е съвсем нашенски, но пък си е голяма веселба. Така че, **Воо**!


### **Необходими продукти:**


### *за пай с диаметър 30 см.*


### **За тестото:**


### 200 гр. брашно, пресято


### 120 гр. безсолно масло, на стайна температура


### щипка сол


### 50 гр. захар


### 1 леко разбито яйце


### В купа пресейте брашното заедно със солта. В отделна купа разбийте добре маслото и добавете захарта, като разбивате до пухкавост. На степени добавете разбитото яйце и добавете наведнъж към брашното. Смесете докато тестото започне да се събира на топка. Увийте в домакинско фолио и оставете в хладилника за половин час.


### През това време загрейте фурната на 200С и поставете решетка за печене по средата.


### Охладеното тесто разточете кръг с диаметър малко по-голям от размера на формата ви за печене и с дебелина 4-5 мм Поставете тестото във формата като притискате с пръсти по краищата и отстранявате излишното тесто. С помощта на вилица надупчете дъното на пая на няколко места. Отгоре покрийте с хартия за печене и разстелете керамични зърна за печене /или боб, ако не притежавате керамични/. Печете пая за около 10 минути, след което намалете температурата на 180С, отстранете керамичните зърна и печете за още 10 минути. Охладете преди нанасянето на плънката.


### **За пюрето от кестени:**


### Източник: [sunshine’s kitchen](http://sunshineskitchen.com/)


### 125 гр. сварени, обелени и почистени кестени


### 50 мл. прясно мляко


### 50 мл. вода


### 20 гр. масло на стайна температура


### Поставете всички продукти в средна по големина купа и с помощта на пасатор пюрирайте до хомогенна смес.


### [Тиквен пай с пюре от кестени](https://culinarywithme.com/wp-content/uploads/2012/10/chestnut_pie_1_small.jpg)**За плънката:**


### 200 гр. почистена сварена и пасирана на пюре тиква /охладена/


### 200 гр. пюре от кестени /охладено/


### 50 гр. кафява захар


### 2 с.л. мед


### щипка сол


### ½ ч.л. [Гарам Масала](https://culinarywithme.com/%d1%81%d0%bb%d0%b0%d0%b4%d0%ba%d0%b8%d1%88-%d1%81-%d1%88%d0%b0%d1%84%d1%80%d0%b0%d0%bd-%d0%b8-%d0%b1%d0%b5%d0%bb%d1%82%d1%8a%d1%87%d0%b5%d0%bd-%d0%b3%d0%b0%d1%80%d0%b0%d0%bc-%d0%bc%d0%b0%d1%81%d0%b0/)


### 2 леко разбити яйца


### фино смлени бадеми за поръсване


### В купа смесете двата вида пюре. В отделна купа смесете захарта, солта, меда и лъжичката Гарам Масала. Разбъркайте и добавете яйцата, а след това и пюрето от тиква и кестени. Разбъркайте до хомогенна смес. Изсипете плънката в охладената коричка и печете за около 35 минути в предварително загрята на 220С фурна за около 35 минути. Охладете и сервирайте пая, поръсен с бадеми.


### И за финал на днешната публикация, искам да си похваля хлапетата! Декорацията на бисквитките за празника е изцяло тяхно дело! На мама гарджетата! ;) Дай им боя и фондан! :d Бисквитките пък са от мен по стара изпитана рецепта!

